**Idéer til sammensætning af egen klyngepakke**

Nedenfor ses forskellige idéer til, hvordan I kan arbejde med børn og unge i klyngen. Enten som supplement til samarbejdspakken fra KiAP, kombinationer heraf, eller fordi I ønsker at få inspiration til, hvordan I kan sammensætte jeres helt egen klyngepakke om emnet.

På **DSAM’s vidensbank** kan du blive inspireret af andre klynger, der har haft børn og unge som emne (se link [vidensbanken.dsam.dk](https://www.vidensbanken.dsam.dk/) - SØG på klynge, hvor du bl.a. finder eksempler på mødeprogrammer og datatræk).

Kontakt **din regionale kvalitetsenhed for at høre**, hvilke muligheder de har for at trække forskellige ydelses- og henvisningsdata. Læs mere og find kontaktoplysninger til de regionale kvalitetsenheder her:

|  |  |  |
| --- | --- | --- |
| Nord-KAP | Nord-KAP tilbyder hjælp til at få mest mulig kvalitetsudvikling ud af klyngearbejdet, herunder rådgivning fra Nord-POL i forhold til at afholde møde med brug af manegemodellen. Dertil tilbyder Nord-KAP at hjælpe med at invitere centrale samarbejdspartnere til klyngemødet. | På mail [kvalitetsklynger@rn.dk](mailto:kvalitetsklynger@rn.dk) eller ring på 2910 0220. |
| KAP-S | KAP-S tilbyder hjælp til datatræk, facilitering af klyngepakken efter behov samt opfølgning efter klyngemødet med hjælp til datatræk i eget lægesystem. Via POL-S kan den enkelte praksis få bistand til ændring af arbejdsgang/ arbejdsglidning i henhold til kvalitetstiltag. | På mail [datakonsulenter@regionsjaelland.dk](mailto:datakonsulenter@regionsjaelland.dk)  eller ring på 5168 0285/2048 2129 |
| Syd-KIP | Kontakt SydKIP og få hjælp og inspiration til kvalitetsarbejdet i klynger og i praksis. Klyngeteamet leverer data, faciliterer klyngemøder og hjælp til redskaber til kvalitetsudvikling i praksis.  SydKIP har udviklet en folder for læger og praksispersonale i almen praksis (Patienter i mistrivsel – guide til dig der arbejder i almen praksis) til hurtigt at få et overblik over de forskellige tilbud, der er til patienter i mistrivsel i Region Syddanmark. Materialet kan rekvireres fra: [jfag@rsyd.dk](mailto:jfag@rsyd.dk) (Jenny Abildgaard Gadeberg). | På mail [Anne.Ulso@rsydk.dk](mailto:anne.ulso@rsyd.dk) eller ring på 2422 4665. |
| KAP-H | KAP-H tilbyder hjælp til at få mest mulig kvalitetsudvikling ud af klyngearbejdet, herunder facilitering af klyngemøder samt opfølgning og hjælp til at implementere kvalitetstiltag i praksis på baggrund af klyngemøder. KAP-H tilbyder en række datatræk bl.a. data fra almen praksis til psykolog og børne- og ungdomspsykiatriske speciallægepraksis. Data rummer bl.a. samtaleterapi, børne-undersøgelser, også udeblivelser, og henvisningsdata.  Alle kommuner i Region Hovedstaden er en del af STIME-projektet (Styrket Tværsektorielt Samarbejde om Børns og Unge's mentale sundhed). Kommunerne kan sende informationsmateriale til de praktiserende læger i området, vedrørende de STIME-tilbud, de har til børn og unge, og hvor egen læge vurderer, at barnet/den unge ikke skal henvises til psykiatrien på hospitalet, men har brug for prædiagnostisk behandling. | På mail [kap-h@regionh.dk](mailto:kap-h@regionh.dk) eller ring på 3866 5299 |
| Midtkraft | Region Midtjylland tilbyder hjælp forud for klyngemøder til planlægning og vil også kunne bistå med facilitering af klyngemødet efter behov.  Region Midtjylland og kommunerne er ved at udrulle STIME-projektet (Styrket Tværsektorielt Samarbejde om Børn og Unges mentale sundhed). Det er et initiativ, der fokuserer på at give børn og unge i psykisk mistrivsel en tidlig og sammenhængende indsats, tæt på deres hverdag, i samarbejde mellem kommuner og børne- og ungdomspsykiatrien på hospitalet, uden at de nødvendigvis behøver at blive udredt eller behandlet i psykiatrien. | På mail [Sundhed.klynger@rm.dk](mailto:Sundhed.klynger@rm.dk) eller ring på 2162 0125. |

Du kan også bruge KiAP’s generiske **klyngepakkeskabelon** til at udvikle din egen klyngepakke om emnet: <https://www.kiap.dk/klynge/klyngepakkeskabelon>